Shtohen përpjekjet kundër terrorizmit
Kreu i agjencisë policore të Bashkimit Evropian, Europol, thotë se bashkëpunimi ndërkombëtar është thelbësor në luftën kundër terrorizmit.
Sulmet e fundit terroriste në Paris kanë kanë mbizotëruar në retorikën politike në mbarë botën këtë javë. Presidenti amerikan Barak Obama dhe kryeministri britanik David Cameron diskutuan mbi bashkëpunimin kundër kërcënimeve terroriste në rritje nga islamistët e radikalizuar gjatë një takimi dje në Uashington. Ndërsa policia në disa vende të Evropës ka kryer disa operacione ndaj celulave të dyshuara terroriste, grupe të muslimanëve në disa vende organizuan protesta kundër siç thonë ata fyerjes dhe sulmeve ndaj Islamit. Vendet evropiane kanë rritur masat e sigurisë pas sulmeve terroriste të Parisit. Kreu i agjencisë policore të Bashkimit Evropian, Europol, tha se bashkëpunimi ndërkombëtar është thelbësor ndërkohë që ekstremistët po kalojnë kufijtë dhe po përdorin metoda gjithnjë e më të sofistikuara. Ai tha se një numër i madh i myslimanëve evropianë janë radikalizuar dhe janë armatosur. Në Uashington dje, Presidenti Obama dhe Kryeministri i Britanisë, David Cameron ranë dakord të zgjerojnë bashkëpunimin në luftën kundër terrorizmit. Përpara takimit, kryeministri Cameron i tha agjencisë së lajmeve Associated Press se do të kërkojë bashkëpunim me firmat e mëdha të teknologjisë për t’u lejuar qeverive qasje në komunikimet e dyshimta dhe të koduara. Ndërkohë në Ganë, presidenti John Mahama u bëri thirrje vendeve afrikane që të punojnë së bashku për një eliminim të përhershëm nga kontinenti të kërcënimeve terroriste. Një javë pas sulmit ndaj revistës franceze , e përjavshmja satirike ka botuar një numër të ri të revistës me një karikaturë të Profetit Muhamed në kopertinën e saj, duke shkaktuar protesta në disa vende të botë, disa prej të cilave ishin të dhunshme.